钦定古今图书集成/明伦汇编/氏族典/第170卷 > 颜木
## 钦定古今图书集成/明伦汇编/氏族典/第170卷 > 颜木

按《万姓统谱》：“木字惟乔，随州人。正德进士，知许州，以
荐调亳州。惩武人石氏之肆，坐中伤免。性嗜书，善考
索，文思精劲，有所属缀，辄喜怪奇，专宗《左氏春秋》，时
作《公》《谷》语，一时文士多称之。晚始为诗，近体得唐人
意。退居马坪二十年，日吟诵不辍。所著有《家政集》《七
礼解选》《诗评尽馀槁》。”